CELEX: C2007/082/35
Language: lv
Date: 2007-04-14 00:00:00
Title: Lieta C-45/07: Prasība, kas celta 2007. gada 2. februārī — Eiropas Kopienu Komisija pret Grieķijas Republiku

14.4.2007   
            
            
               LV
            
            
               Eiropas Savienības Oficiālais Vēstnesis
            
            
               C 82/19
            
         Prasība, kas celta 2007. gada 2. februārī — Eiropas Kopienu Komisija pret Grieķijas Republiku
   (Lieta C-45/07)
   (2007/C 82/35)
   Tiesvedības valoda — grieķu
   Lietas dalībnieki
   
      Prasītāja: Eiropas Kopienu Komisija (pārstāvji — K. Simonsson, M. Konstantinidis un F. Hoffmeister)
   
      Atbildētāja: Grieķijas Republika
   Prasītājas prasījumi:
   
               —
            
            
               atzīt, ka Grieķijas Republika 2005. gada 18. martā, iesniedzot Starptautiskajā jūrniecības organizācijā (SJO) priekšlikumu par“Uzraudzību attiecībā uz kuģu un ostu iekārtu atbilstību SOLAS XI-2 nodaļai un ISPS Kodeksam”, nav izpildījusi pienākumus, ko tai uzliek Eiropas Kopienas dibināšanas līguma 10., 71. pants un 80. panta 2. punkts;
            
         
               —
            
            
               piespriest Grieķijas Republikai atlīdzināt visus tiesāšanās izdevumus.
            
         Pamati un galvenie argumenti
   Atbilstoši Komisijas uzskatam Grieķijas Republika, iesniedzot Starptautiskajā jūrniecības organizācijā (SJO) priekšlikumu par jautājumu, kurš ietilpst Regulā (EK) Nr. 725/2004 (1) par kuģu un ostas iekārtu drošības pastiprināšanu, nesaņemot no Kopienas atļauju šādi rīkoties, nav ievērojusi pienākumus, ko tai uzliek Eiropas Kopienas dibināšanas līguma 10., 71. panta un 80. panta 2. punkts.
   Komisija uzskata, ka līdz ar Regulas Nr. 725/2004 pieņemšanu Kopienas ekskluzīvā kompetencē ir starptautisko saistību uzņemšanās kuģošanas drošības nozarē. Tādējādi dalībvalstis vairs nav tiesīgas iesniegt savu viedokli Starptautiskajā jūrniecības organizācijā par jautājumiem, kas ir Kopienas ekskluzīvā kompetencē, izņemot gadījumu, ja Kopiena tām piešķir šādu atļauju.
   
      (1)  OV L 129, 29.4.2004., 6. lpp.